rejauldu/bengali-wikipedia huggingface dataset:
কেষ্ট কুমার বসু (জন্ম: ১৬ এপ্রিল ১৯৯২; কেষ্ট কুমার নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।  ২০১৩–১৪ মৌসুমে, বাংলাদেশী ক্লাব শেখ জামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুম অতিবাহিত করেছেন। অতঃপর ২০১৮–১৯ মৌসুমে তিনি চট্টগ্রাম আবাহনীতে যোগদান করেছেন, যেখানে তিনি ১১ ম্যাচে অংশগ্রহণ করেছেন। পরবর্তীকালে, তিনি শেখ জামাল এবং বসুন্ধরা কিংসের হয়ে খেলেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব মুক্তিযোদ্ধা সংসদে যোগদান করেছেন।  ২০১৪ সালে, কেষ্ট বাংলাদেশ অনূর্ধ্ব-২১ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০১৩ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  দলগতভাবে, কেষ্ট এপর্যন্ত ৫টি শিরোপা জয়লাভ করেছেন, যার সবগুলো তিনি শেখ জামালের হয়ে জয়লাভ করেছেন।  প্রারম্ভিক জীবন কেষ্ট কুমার বসু ১৯৯২ সালের ১৬ই এপ্রিল তারিখে বাংলাদেশের কুষ্টিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কেষ্ট বাংলাদেশ অনূর্ধ্ব-২১ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৮ই সেপ্টেম্বর তারিখে তিনি ২০১৪ এশিয়ান গেমসে উজবেকিস্তান অনূর্ধ্ব-২১ দলের বিরুদ্ধে ম্যাচে বাংলাদেশ অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২১ দলের হয়ে তিনি শুধুমাত্র ২০১৪ এশিয়ান গেমস অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল। বাংলাদেশের বয়সভিত্তিক দলের হয়ে তিনি মাত্র ১টি ম্যাচে অংশগ্রহণ করেছেন।  ২০১৩ সালের ২রা মার্চ তারিখে, মাত্র ২০ বছর ১০ মাস ১৩ দিন বয়সে, কেষ্ট ফিলিস্তিনের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি একজন কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে কেষ্ট সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বাংলাদেশ  ২০১৩  ২  ০ ২০১৫  ১  ০ সর্বমোট  ৩  ০  তথ্যসূত্র  বহিঃসংযোগ          বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:বসুন্ধরা কিংসের ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:বাংলাদেশী হিন্দু বিষয়শ্রেণী:কুষ্টিয়া জেলার ব্যক্তি বিষয়শ্রেণী:খুলনা বিভাগের ক্রীড়াবিদ বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:আবাহনী লিমিটেডের (চট্টগ্রাম) ফুটবলার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:বিজেএমসি দলের ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:এশিয়ান গেমসে বাংলাদেশের ফুটবলার
thumb|পদ্মা নদী, বাংলাদেশ thumb|250px|right|বঙ্গোপসাগর জলরাশি বলতে ভূপৃষ্ঠে (বা অন্য কোনও গ্রহের পৃষ্ঠতলে) জল বা পানির তাৎপর্যপূর্ণ পরিমাণের সঞ্চয়কে বোঝায়। জলরাশি যদি স্থির থাকে, তাহলে তাকে জলাশয় বলে। মহাসাগর, সাগর, হ্রদ, পুকুর, হাওর, বাওড়, ঝিল, বিল, ইত্যাদি হল জলাশয়ের কিছু উদাহরণ। যদি কোনও জলরাশি স্থির না থেকে এক স্থান থেকে আরেক স্থানে গমন করে, তবে তাকে জলপ্রবাহ বলে। নদী, ঝর্ণা, খাল, ইত্যাদি জলপ্রবাহের কিছু উদাহরণ।.  যেসব জলপ্রবাহে জাহাজ বা নৌকা চালানো যায়, সেই নাব্য জলপ্রবাহগুলিকে জলপথ (ওয়াটারওয়ে) বলে।  বেশিরভাগ জলরাশি প্রাকৃতিকভাবে উৎপন্ন ভৌগোলিক বৈশিষ্ট্য। তবে কিছু কিছু জলরাশি কৃত্রিম ও মানবনির্মিত। যেমন কোনও কোনও প্রাকৃতিক হ্রদকে জলবিদ্যুৎ বাঁধের পানির আধার হিসেবে ব্যবহার করা হতে পারে, কিংবা বাঁধ দিয়ে কৃত্রিম হ্রদের সৃষ্টি করা হতে পারে (যেমন কাপ্তাই হ্রদ)। একইভাবে বেশিরভাগ পোতাশ্রয়ই প্রাকৃতিকভাবে উপসাগরের প্রান্তে থাকে, তবে কিছু কিছু পোতাশ্রয় নির্মাণকাজের মাধ্যমে সৃষ্টি করা হয়েছে।  জলরাশিগুলি মহাকর্ষ বলের দ্বারা প্রভাবিত হয় এবং এর ফলে এগুলিতে জোয়ার-ভাটার সৃষ্টি হয়।  তথ্যসূত্র  বিষয়শ্রেণী:জলরাশি বিষয়শ্রেণী:মূল বিষয়ের নিবন্ধ
নন্দকুমার রেলওয়ে স্টেশন হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি নন্দকুমার এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০০ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৩৩ কি.মি. দূরে স্টেশনটি অবস্থিত।  ইতিহাস নন্দকুমার রেলওয়ে স্টেশনটি পশ্চিমবঙ্গের হলদিয়া মেছেদা রোড, নন্দকুমার তে অবস্থিত। স্টেশন কোড হল (এনডিকেআর)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি তমলুক, লবণ সত্যাগ্রহ স্মারক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। তমলুক-দীঘা লাইনটি ২০০৪ সালে চালু হয়  তথ্যসূত্র   বহিঃসংযোগ  বিষয়শ্রেণী:পূর্ব মেদিনীপুর জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
__TOC__  ০৩ এপ্রিল ২০২৩  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  দুই একাউন্ট থেকে বিভিন্ন নিবন্ধে একই প্রচারণা/স্প্যাম লিংক যুক্ত করছেন। বিশেষ করে উভয় একাউন্ট থেকে বাংলাদেশী পাসপোর্ট নিবন্ধে, দেখুন বিশেষ:পার্থক্য/6582826, বিশেষ:পার্থক্য/6581223। → Tanbiruzzaman 💬 ১০:২৭, ৩ এপ্রিল ২০২৩ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  স্প্যামিংয়ের পাশাপাশি সক-পাপেটিং করায় উভয় একাউন্টে বাধাদান করা হলো। এবং ডোমেইন দুটি কালোতালিকাভুক্ত করা হলো। রিয়াজ (আলাপ) ১১:৫৪, ৩ এপ্রিল ২০২৩ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৩  ০৩ এপ্রিল ২০২৩  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  একই কাজ করেছেন আইপি দিয়ে দেখুন বিশেষ:পার্থক্য/6574116 → Tanbiruzzaman 💬 ১৭:৪০, ৩ এপ্রিল ২০২৩ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  , আইপি পরীক্ষা করা হয়না। তাছাড়া, এটি ৫দিন আগের সম্পাদনা এবং ইতোমধ্যে ইউআরএলগুলো কালোতালিকাভুক্ত। রিয়াজ (আলাপ) ১৪:৩৮, ৪ এপ্রিল ২০২৩ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৩
thumb|'গডফাদার' চিত্রনাট্য চিত্রনাট্য বলতে কোন চলচ্চিত্রের পরিকল্পনার পাণ্ডুলিপিকে বোঝায়। এটি কোন গল্প বা উপন্যাস অনুসরণে তৈরি হতে পারে, কিংবা মৌলিক-ও হতে পারে। মূলত ক্যামেরার সঙ্গে কাজ করার জন্য চিত্রনাট্য লেখা হয়। তাই ক্যামেরায় ছবি বা শট গ্রহণ করার কথা মাথায় রেখে চিত্রনাট্য তৈরি করা হয়। সে জন্য চিত্রনাট্যে দৃশ্য বিভাজন থাকে। থাকে সংলাপ ও বিভিন্ন বর্ণনা। তাছাড়া স্থান, সময়, চরিত্র ও ঘরের বাইরে বা ভিতরে কিনা সেটাও উল্লেখ থাকে। এছাড়া চিত্রনাট্যে চরিত্রের আচরণ, অভিব্যক্তি, সংলাপ ও চলাফেরা সম্পর্কে লেখা হয়।  চিত্রনাট্যের প্রথমে একটা গল্প সংক্ষেপ থাকতেও পারে, আবার নাও থাকতে পারে। তবে বেশির ভাগ সময় পরিচালকরা গল্প সংক্ষেপ চান। চিত্রনাট্য সাধারণত চলচ্চিত্র, ভিডিও গেম বা টেলিভিশন অনুষ্ঠানের জন্য লেখা হয়।   পূর্ণদৈর্ঘ্য চলচ্চিত্র সাধারণত ১২০ পৃষ্ঠার হয় এবং এতে গড়পড়তা দৃশ্য থাকে ৮০টি। একটি পূর্ণদৈর্ঘ্য চলচ্চিত্র সাধারণ ২ ঘণ্টা থেকে আড়াই ঘণ্টা দৈর্ঘ্যের হয়ে থাকে।  আরো পড়ুন   - Paperback  - Paperback  - Paperback  - Paperback  Luca Bandirali, Enrico Terrone (2009), Il sistema sceneggiatura. Scrivere e descrivere i film, Turin (Italy): Lindau. . Riley, C. (2005) The Hollywood Standard: the complete and authoritative guide to script format and style. Michael Weise Productions. Sheridan Press. .  বহিঃসংযোগ   Writing section from the MovieMakingManual (MMM) Wikibook, especially on formatting.  {{ওয়েব উদ্ধৃতি|ইউআরএল=http://www.wga.org/contracts/credits/manuals/survival-guide#2||শিরোনাম=Credits Survival Guide: Everything you wanted to know about the credits process but didn't ask.'''  BEFORE YOU MAKE A DEAL|প্রকাশক=Writers Guild of America West|ভাষা=en|সংগ্রহের-তারিখ=2020-03-29}}  American Screenwriters Association    All Movie Scripts on IMSDb (A-Z)  imsdb.com''  বিষয়শ্রেণী:কল্পকাহিনী বিষয়শ্রেণী:কল্পকাহিনির গঠন বিষয়শ্রেণী:চলচ্চিত্র বিষয়শ্রেণী:চলচ্চিত্র ও ভিডিও পরিভাষা বিষয়শ্রেণী:চলচ্চিত্রনির্মাণ বিষয়শ্রেণী:চলচ্চিত্র প্রযোজনা বিষয়শ্রেণী:চিত্রনাট্যরচনা বিষয়শ্রেণী:টেলিভিশন পরিভাষা বিষয়শ্রেণী:চিত্রনাট্য
মনসেহরা জেলা (, ) পাকিস্তানের খাইবার পাখতুনখোয়া প্রদেশের হাজারা বিভাগের একটি জেলা। মনসেহরা জেলা ও শহরটির নামকরণ করেন মন সিং, যিনি মুগল সম্রাট আকবরের নেতৃস্থানীয় সেনানায়ক ছিলেন। জেলা ও কারাকোরাম মহাসড়কটি জেলার মধ্য দিয়ে অবস্থিত কাঘান উপত্যকাটি অবস্থিত হওয়ার কারণে জেলাটি একটি গুরুত্বপূর্ণ পর্যটক এলাকা  হিসাবে বিবেচিত হয়েছে।  জনসংখ্যার উপাত্ত ১৯৯৮ সালের আদমশুমারীর হিসাব অনুযায়ী মনসেহরা, বালাকোট ও ওঘী তহসিলের মোট জনসংখ্যা ছিল প্রায় ৯,৭৮,২০০ জন এর মত।  প্রধান ভাষা হচ্ছে হিন্দকো, ১৯৮২ সালের আদমশুমারির তথ্য অনুযায়ী মনসেরা তহসিলের ৭২% পরিবারের যোগাযোগের ভাষা ছিল, যার মধ্যে পশতু ছিল ১৪%। এছাড়াও মোটামুটিভাবে গুজরি ভাষা ব্যবহৃত হয়, বিশেষত কাঘান উপত্যকা অঞ্চলে। ওঘি তহসিলের দানি গ্রামের একটি ছোট সম্প্রদায়ও রয়েছে যারা বিপন্ন মানকিয়ালি ভাষায় কথা বলে। অনেকেই পাকিস্তানি ব্যবহৃত ইংরেজিতে লিখতে এবং কথা বলতে পারেন।  প্রশাসনিক বিভাগ মনসেহরা জেলার আনুষ্ঠানিকভাবে ৫টি তহসিল নিয়ে গঠিত হয়েছে।https://en.m.wikipedia.org/wiki/List_of_tehsils_of_Khyber_Pakhtunkhwa#Mansehra%20District   বালাকোট  মনসেহরা  ওঘী  বাফা পাখাইhttps://www.dawn.com/news/1353998   ডারবান্দhttps://www.dawn.com/news/1353998  আরো দেখুন  ডেরা ইসমাইল খান  গ্রন্থপঞ্জি  তথ্যসূত্র  বিষয়শ্রেণী:খাইবার পাখতুনখোয়ার জেলা বিষয়শ্রেণী:মনসেহরা জেলা
শিরাজা ডোগরি (ডোগরি:शीराज़ा डोगरी or شیرازه ڈوگری) হল জম্মু ও কাশ্মীরের একটি দ্বিমাসিক ডোগরি ভাষার সাহিত্য পত্রিকা যা জম্মু ও কাশ্মীর একাডেমি অফ আর্ট, কালচার অ্যান্ড ল্যাঙ্গুয়েজেস দ্বারা প্রকাশিত হয়। এটির প্রকাশনা ১৯৬৪ সালে দ্বিবার্ষিক সাময়িকী হিসাবে শুরু হয়েছিল, কিন্তু প্রকাশের পুনরাবৃত্তি ১৯৭০ সালে ত্রৈমাসিক এবং ১৯৭৯ সালে দ্বিমাসিকে উন্নীত হয়।    এটি উর্দু ভাষায়ও প্রকাশিত হয়।   আরো দেখুন    ডোগরি   তথ্যসূত্র   বিষয়শ্রেণী:ভারতের ত্রৈমাসিক ম্যাগাজিন বিষয়শ্রেণী:ভারতের সাহিত্য ম্যাগাজিন বিষয়শ্রেণী:ভারতের দ্বিবার্ষিক ম্যাগাজিন বিষয়শ্রেণী:১৯৬৪-এ প্রতিষ্ঠিত ম্যাগাজিন বিষয়শ্রেণী:ডোগরি ভাষার ম্যাগাজিন বিষয়শ্রেণী:ভারতের দ্বিমাসিক ম্যাগাজিন বিষয়শ্রেণী:১৯৬৪-এ জম্মু ও কাশ্মীরে প্রতিষ্ঠিত
গিয়াসউদ্দিন আহমেদ (জন্ম: ১১ আগস্ট১৯৩৩ - মৃত্যু: ১৪ ডিসেম্বর, ১৯৭১) ঢাকা বিশ্ববিদ্যালয়ের ইতিহাস বিভাগের সিনিয়র লেকচারার, মহসিন হলের হাউস টিউটর, শিক্ষাবিদ ও বুদ্ধিজীবী ছিলেন।বুদ্ধিজীবী হত্যার ৪২ বছর পরে ন্যায়বিচার , অশোকেশ রায়, বাংলানিউজটুয়েন্টিফোর।কম, ঢাকা, ৩রা নভেম্বর, ২০১৩। তিনি নরসিংদীতে জন্মগ্রহণ করেন।Profiles of martyred intellectuals , দি ডেইলি স্টার, তারিখঃ ১৪ ডিসেম্বর, ২০০৬, সংগৃহীতঃ ১০ নভেম্বর, ২০১৩ ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকাণ্ডের অংশ হিসাবে তিনি অপহৃত ও পরে শহীদ হন।বুদ্ধিজীবী হত্যার সাজা ফাঁসি, প্রথম আলো দৈনিক পত্রিকা, লেখকঃ কুন্তল রায় ও মোছাব্বের হোসেন, ৪ঠা নভেম্বর, ২০১৩।আল বদর বাহিনীর কমান্ডার আশরাফুজ্জামান খান এ অপহরণে নেতৃত্ব দেয়। তাকে সহযোগিতা করে চৌধুরী মুঈনুদ্দীন নামের এক আল বদর সদস্য।দৈনিক প্রথম আলো, ১৪ ডিসেম্বর ২০০৯ , পৃ ১২   জন্ম ও শিক্ষাজীবন  গিয়াসউদ্দিন আহমেদ, পরিবারে বাচ্চুদা নামে পরিচিত ছিলেন। তিনি সেন্ট গ্রেগরী বিদ্যালয় থেকে ১৯৫০ সালে ম্যাট্রিকুলেশন পরীক্ষায় অষ্টম স্থান এবং ১৯৫২ সালে নটরডেম কলেজ থেকে ইন্টারমিডিয়েট পরীক্ষায় দশম স্থান অধিকার করেন। গিয়াসউদ্দিন দাবা, ব্রিজ (তাস), বাস্কেটবল, টেনিস বিভিন্ন খেলায় পারদর্শী ছিলেন। তিনি বিশ্ববিদ্যালয়ে দাবা চ্যাম্পিয়ন এবং এস এম হলের বাস্কেটবল দলের অধিনায়ক ছিলেন।My brother Ghyasuddin Ahmad , দি ডেইলি স্টার, তারিখঃ ১৪ ডিসেম্বর, ২০০৬, সংগৃহীতঃ ১১ নভেম্বর, ২০১৩   কর্মজীবন  গিয়াসউদ্দিন ১৯৫৭ সালে এম এ পরীক্ষায় উত্তীর্ণ হয়ে কিছুদিন জগন্নাথ কলেজে শিক্ষকতা করেন। এরপরে তিনি ১৯৫৮ সালে ঢাকা বিশ্ববিদ্যালয়-এর ইতিহাস বিভাগের লেকচারার হিসেবে যোগ দেন।    বুদ্ধিজীবী হত্যার রায়  ৩রা নভেম্বর, ২০১৩ সালে, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে গিয়াসউদ্দিন আহমেদ সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২। মুঈনুদ্দীন ও আশরাফুজ্জামান খানের মৃত্যুদণ্ড, আকবর হোসেন, বিবিসি বাংলা, ঢাকা, ৩রা নভেম্বর, ২০১৩।  চিত্রশালা thumb|ঢাকা বিশ্ববিদ্যালয় কেন্দ্রীয় মসজিদের পাশে গিয়াসউদ্দিন আহমেদের কবর  তথ্যসূত্র   বহিঃসংযোগ  বিষয়শ্রেণী:১৯৩৫-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:বাংলাদেশী শিক্ষাবিদ বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী খুনের শিকার বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশে খুন হওয়া ব্যক্তি
তামিলনাড়ু কমিউনিস্ট পার্টি ছিল ভারতের তামিলনাড়ুর একটি রাজনৈতিক দল। দলটি ভারতের ভিন্নমতাবলম্বী কমিউনিস্ট পার্টির নেতা মানালি সি. কান্দাসামি দ্বারা ১০ জুলাই ১৯৭৩ সালে প্রতিষ্ঠিত হয়েছিল। সিপিআই এবং ভারতীয় জাতীয় কংগ্রেসের মধ্যে জোটের বিরোধিতার কারণে এই বিভক্তিটি উস্কে দেওয়া হয়েছিল, বিশেষত কংগ্রেস পার্টিকে তামিলনাড়ুর দ্রাবিড় মুনেত্র কাজগম সরকারকে ক্ষমতাচ্যুত করার চেষ্টা হিসাবে দেখা হয়েছিল।Winnipeg Free Press, Top Communists Quit Indian Party, 4 September 1973, p. 15 দলটি তামিলনাড়ু বিধানসভায় দুটি আসন দখল করেছিল; এরা ছিলেন মানালি সি. কান্দাসামি এবং এ কে সুব্বিয়া। দলটি ডিএমকে-র সঙ্গে জোটবদ্ধ ছিল।  মানালি সি. কান্দাসামির মৃত্যুর পর দলটি বিলুপ্ত হয়ে যায়।   তথ্যসূত্র   বিষয়শ্রেণী:১৯৭৩-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:তামিলনাড়ুর বিলুপ্ত রাজনৈতিক দল
বালাজিয়েদ কুপার সিনরেম হলেন একজন ভারতীয় রাজনীতিবিদ যিনি ইউনাইটেড ডেমোক্রেটিক পার্টির রাজনীতির সাথে যুক্ত। তিনি মেঘালয় বিধানসভার একজন সদস্য। তার  বাবা ডনকুপার রয় মেঘালয়ের প্রাক্তন মুখ্যমন্ত্রী ও মেঘালয় বিধানসভার অধ্যক্ষ ছিলেন।  রাজনৈতিক জীবন ২০১৯ সালের ২৮ জুলাই ডনকুপার রয় প্রয়াত হন। এরপর, শেলা বিধানসভা কেন্দ্রকে খালি বলে ঘোষণা করা হয়। এরপর, উপনির্বাচনে ডনকুমার রয়ের পুত্র বালাজিয়েদ কুপার সিনরেম শেলা বিধানসভা কেন্দ্রের বিধায়ক হিসেবে নির্বাচিত হন।  তথ্যসূত্র  বিষয়শ্রেণী:ইউনাইটেড ডেমোক্রেটিক পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:মেঘালয় বিধানসভার সদস্য ২০১৮-২০২৩
তপন চ্যাটার্জি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় পূর্বস্থলী উত্তর বিধানসভা কেন্দ্রের বিধায়ক হিসেবে দায়িত্ব পালন করেছেন। ২০২১ সালে তিনি একই আসনে পুনরায় নির্বাচিত হন।List of Winners in West Bengal 2011  তথ্যসূত্র  বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পূর্ব মেদিনীপুর জেলার ব্যক্তি
থাম্ব|ডান|কোমেট স্টোরিজের প্রথম সংখ্যার প্রচ্ছদ, ডিসেম্বর ১৯৪০। প্রচ্ছদ অঙ্কন করেছেন লিয়ো মরেই কমেট ছিল পাল্প ম্যাগাজিন। যেটির ১৯৪০ সালের ডিসেম্বর থেকে ১৯৪১ সালের জুলাই পর্যন্ত মোট পাঁচটি সংখ্যায় প্রকাশিত হয়েছিল। এটা সম্পাদনা করেছিলেন এফ. অর্লিন ট্রেমেইন, সে অ্যাস্টোনডিং স্টোরিজ সম্পাদক ছিলেন, যেটি ১৯৩০ দশকের কয়েক বছরের জন্য ম্যাগাজিন জগৎ এ অন্যতম সেরা বৈজ্ঞানিক কল্পকাহিনীর ম্যাগাজিন ছিল। ট্রেইমেন প্রতি শব্দের জন্য এক পয়সা করে পেতেন, যেটি ছিল ঐ সময়ের অন্যান্য প্রতিদ্বন্দী ম্যাগাজিনেএ থেকে বেশি, কিন্তু যখন ম্যাগাজিনটা চারপাশে ছড়িয়ে পড়ে তখন এইচ-কে প্রকাশনা ম্যাগাজিনটি প্রকাশ করতে অক্ষম হয়ে পড়ে ছিল। ট্রেমেইনের পদত্যাগের পর এক বছরের কম সময়ের মধ্যে ম্যাগাজিন প্রকাশ বন্ধ হয়ে যায়।   তথ্যসূত্র                      বিষয়শ্রেণী:পাল্প ম্যাগাজিন বিষয়শ্রেণী:১৯৪০-এ প্রতিষ্ঠিত কল্পকাহিনীর ম্যাগাজিন বিষয়শ্রেণী:অলীক কল্পকাহিনী সাময়িকী বিষয়শ্রেণী:ম্যাসাচুসেটসের ম্যাগাজিন
মাথিস আলবার্ট (, ; জন্ম: ২১ মে ২০০৯) হলেন একজন মার্কিন পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ডের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।  ২০২৩ সালে, আলবার্ট মার্কিন যুক্তরাষ্ট্র অনূর্ধ্ব-১৫ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছেন।  প্রারম্ভিক জীবন মাথিস আলবার্ট ২০০৯ সালের ২১শে মে তারিখে মার্কিন যুক্তরাষ্ট্রে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আলবার্ট মার্কিন যুক্তরাষ্ট্র অনূর্ধ্ব-১৫, মার্কিন যুক্তরাষ্ট্র অনূর্ধ্ব-১৬ এবং মার্কিন যুক্তরাষ্ট্র অনূর্ধ্ব-১৭ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০২৩ সালের ৩০শে নভেম্বর তারিখে তিনি পর্তুগাল অনূর্ধ্ব-১৫ দলের বিরুদ্ধে ম্যাচে মার্কিন যুক্তরাষ্ট্র অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4238976  তথ্যসূত্র  বহিঃসংযোগ              বিষয়শ্রেণী:২০০৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-১৭ আন্তর্জাতিক ফুটবলার বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ফুটবল উইঙ্গার
অলমুভি বা অল মুভি গাইড হচ্ছে চলচ্চিত্রের একটি বাণিজ্যিক ডেটাবেজ বা তথ্যভাণ্ডার। এখানে চলচ্চিত্র তারকা, চলচ্চিত্র, ও টেলিভিশন ধারাবাহিকের তথ্য সংরক্ষণ করা হয়। আর্কাইভিস্ট মাইকেল আর্লউইন অলমুভি প্রতিষ্ঠা করেন। তিনি অলমিউজিক ও অলগেমস-এরও প্রতিষ্ঠাতা।   তথ্যসূত্র    বহিঃসংযোগ   Allmovie - including terms of use   বিষয়শ্রেণী:চলচ্চিত্র ওয়েবসাইট বিষয়শ্রেণী:অনলাইন চলচ্চিত্র ডেটাবেজ বিষয়শ্রেণী:ক্যালিফোর্নিয়া ভিত্তিক বিনোদন কোম্পানি বিষয়শ্রেণী:১৯৯৮-এ প্রতিষ্ঠিত ইন্টারনেট সম্পত্তি বিষয়শ্রেণী:১৯৯৮-এ প্রতিষ্ঠিত গণমাধ্যম কোম্পানি বিষয়শ্রেণী:১৯৯৮-এ ক্যালিফোর্নিয়ায় প্রতিষ্ঠিত
তালিয়া রোজ শায়ার ; প্রদত্ত নাম: কোপলা, জন্ম: ২৫শে এপ্রিল ১৯৪৬) হলেন একজন মার্কিন অভিনেত্রী। তিনি দ্য গডফাদার চলচ্চিত্র ধারবাহিকে কনি করলেওনে এবং রকি চলচ্চিত্র ধারাবাহিকে আদ্রিয়ান বালবোয়া চরিত্রে অভিনয় করার জন্য বিশেষভাবে পরিচিত। দ্য গডফাদার পার্ট ২ (১৯৭৪) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও রকি (১৯৭৬) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।  প্রারম্ভিক জীবন তালিয়া শায়ার ১৯৪৬ সালের ২৫শে এপ্রিল নিউ ইয়র্কের লেক সাকসেসে জন্মগ্রহণ করেন। তার জন্মনাম ছিল তালিয়া রোজ কোপলা। তার পিতা কারমিনে কোপলা (১৯১০-১৯৯১) ছিলেন একজন সুরকার এবং মাতা ইতালিয়া (জন্ম: পেনিনো, ১৯১২-২০০৪)। তার পিতামাতা দুজনেই ইতালীয় ছিলেন। তার চাচা আন্তন কোপলা একজন সুরকার ও সঙ্গীত পরিচালক। তালিয়ার ভাই প্রধ্যাত পরিচালক ও প্রযোজক ফ্রান্সিস ফোর্ড কোপলা, শিক্ষাবিদ অগাস্ট কোপলা। অভিনেতা নিকোলাস কেজ তার ভাইপো এবং পরিচালক ও অভিনেত্রী সোফিয়া কোপলা তার ভাইঝি।  কর্মজীবন শায়ার দ্য গডফাদার চলচ্চিত্র ধারবাহিকে কনি করলেওনে চরিত্রে অভিনয় করেন। তিনি এই চলচ্চিত্র ধারাবাহিকের দ্বিতীয় চলচ্চিত্র দ্য গডফাদার পার্ট ২ (১৯৭৪)-এ অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। পরবর্তী কালে তিনি রকি চলচ্চিত্র ধারাবাহিকে আদ্রিয়ান বালবোয়া চরিত্রে অভিনয় করেন। এই চলচ্চিত্র ধারাবাহিকের রকি (১৯৭৬) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার ও নিউ ইয়র্ক ফিল্ম ক্রিটিকস পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কার ও শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।  ব্যক্তিগত জীবন শায়ার ১৯৭০ সালে সুরকার ডেভিড শায়ারকে বিয়ে করেন। ১৯৮০ সালে তাদের বিবাহবিচ্ছেদ হয়। তাদের এক পুত্র - ম্যাথু ওরল্যান্ডো শায়ার। ১৯৮০ সালে তিনি চলচ্চিত্র প্রযোজক জ্যাক সোয়ার্জমানকে বিয়ে করেন। এই দম্পতির দুই পুত্র - অভিনেতা ও সঙ্গীতজ্ঞ জ্যাসন ও রবার্ট।  পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল ১৯৭৪  একাডেমি পুরস্কার  শ্রেষ্ঠ পার্শ্ব অভিনেত্রী  দ্য গডফাদার পার্ট ২     ১৯৭৬  শ্রেষ্ঠ অভিনেত্রী  রকি     গোল্ডেন গ্লোব পুরস্কার  নাট্যধর্মী চলচ্চিত্রে শ্রেষ্ঠ অভিনেত্রী     নিউ ইয়র্ক ফিল্ম ক্রিটিকস সার্কেল  শ্রেষ্ঠ পার্শ্ব অভিনেত্রী     ন্যাশনাল সোসাইটি অব ফিল্ম ক্রিটিকস  শ্রেষ্ঠ পার্শ্ব অভিনেত্রী     ন্যাশনাল বোর্ড অব রিভিউ  শ্রেষ্ঠ পার্শ্ব অভিনেত্রী      তথ্যসূত্র  বহিঃসংযোগ        বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইতালীয় বংশোদ্ভূত অভিনেত্রী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:কোপলা পরিবার বিষয়শ্রেণী:নিউ ইয়র্কের অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন রোমান ক্যাথলিক বিষয়শ্রেণী:শ্রেষ্ঠ পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী
থাম্ব|রবার্ট হোয়াইট কর্তৃক রাজার অনুপস্থিতিতে সরকার পরিচালনার জন্য ইংল্যান্ডের মহামান্য লর্ডস বিচারপতি।  মহামান্য বা মান্যবর হলো একটি সম্মানজনক শৈলী যা একটি সার্বভৌম রাষ্ট্রের কিছু উচ্চ-স্তরের কর্মকর্তা, একটি আন্তর্জাতিক সংস্থার কর্মকর্তা বা অভিজাত শ্রেণীর সদস্যদের দেওয়া হয়। কিছু ক্ষেত্রে শৈলীটি একটি নির্দিষ্ট অফিসের সাথে সংযুক্ত থাকে এবং শুধুমাত্র সেই অফিসের মেয়াদকালেই ধারণ করা হয়।Protocol - The Complete Handbook of Diplomatic, Official, and Social Usage (page 21), by Mary Jane McCaffree and Pauline Innes, published by Hepburn Books, Dallas, Texas  , 1977, 1985, 1989, 1997   সাধারণভাবে মহামান্য হিসাবে সম্বোধন করা ব্যক্তিরা হলেন রাষ্ট্রপ্রধান, সরকার প্রধান, গভর্নর, রাষ্ট্রদূত, রোমান ক্যাথলিক বিশপ, উচ্চ-পদস্থ ধর্মযাজক, এবং অন্যান্যদের সমতুল্য পদমর্যাদা, যেমন আন্তর্জাতিক সংস্থার প্রধান। রাজপরিবারের সদস্যদের সাধারণত স্বতন্ত্র ঠিকানা থাকে যেমন: মহিমান্বিত, মহামান্য, মান্যবর, এক্সেলেন্সি ইত্যাদি।   সরকার    রাষ্ট্র ও সরকার প্রধান  বেশিরভাগ প্রজাতন্ত্রী রাষ্ট্রে, রাষ্ট্রপ্রধানকে আনুষ্ঠানিকভাবে হিজ বা তার মহামান্য হিসাবে উল্লেখ করা হয়। বাংলাদেশের রাষ্ট্রপতিকে মহামান্য হিসেবে ভূষিত করা হয়।  যদি একটি প্রজাতন্ত্রের একজন পৃথক সরকার প্রধান থাকে, তবে সেই কর্মকর্তাকে প্রায় সর্বদা মহামান্য হিসাবে সম্বোধন করা হয়। জাতি যদি রাজতন্ত্র হয় তবে রীতিনীতি ভিন্ন হতে পারে। উদাহরণস্বরূপ, অস্ট্রেলিয়ার ক্ষেত্রে, সমস্ত রাষ্ট্রদূত, হাই কমিশনার, রাজ্যের গভর্নর এবং গভর্নর-জেনারেল এবং তাদের পত্নীগণ মহামান্য ব্যবহারের অধিকারী।  ব্রিটিশ সাম্রাজ্যের উপনিবেশগুলির গভর্নরদের মহামহিম হিসাবে সম্বোধন করার অধিকার ছিল এবং এটি এখন ব্রিটিশ ওভারসিজ টেরিটরি হিসাবে পরিচিত গভর্নরদের জন্য অবস্থান রয়ে গেছে।   আন্তর্জাতিক কূটনীতি  বিভিন্ন আন্তর্জাতিক সংস্থায়, বিশেষ করে জাতিসংঘ এবং এর সংস্থাগুলিতে, মহামান্য সকল প্রজাতন্ত্রী রাষ্ট্রপ্রধান এবং সরকার প্রধানদের সম্বোধনের সাধারণ ফর্ম হিসাবে ব্যবহৃত হয়। এটি প্রায়শই সংস্থার প্রধানকে এবং জাতিসংঘের কূটনৈতিক মিশনের প্রধানদের, যেমন আবাসিক সমন্বয়কারী (যারা মহাসচিবের মনোনীত প্রতিনিধি), যারা রাষ্ট্রপ্রধান পর্যায়ে স্বীকৃত (একজন রাষ্ট্রদূতের মতো) মঞ্জুর করা হয়), অথবা সরকারী স্তরের নিম্ন প্রধান।   আন্তর্জাতিক বিচার বিভাগ  ইন্টারন্যাশনাল কোর্ট অফ জাস্টিসের বিচারকরাও মহামান্যের শৈলী উপভোগ করেন।   তথ্যসূত্র   বিষয়শ্রেণী:সম্মানসূচক উপাধি
ওয়ালি তাসার উদ্দিন (জন্ম ১৭ এপ্রিল ১৯৫২) একজন ব্রিটিশ বাংলাদেশী যিনি ব্রিটেনে রেস্টুরেন্ট ব্যবসা, সংগঠক, সমাজসেবী এবং একজন কমিউনিটি নেতা হিসাবে বিশেষ ভাবে পরিচিত।   প্রাথমিক জীবন  ওয়ালি উদ্দিন সিলেট জেলার মৌলভীবাজার জেলায় জন্ম গ্রহণ করেন। পরে ১৯৭৭ সালে মাত্র ২৫ বছর বয়সে তিনি লন্ডনে চলে আসেন। এসময় তিনি লন্ডনের একটি রেস্টুরেন্টে কাজ করতেন। পরে লন্ডন থেকে তিকি স্কটল্যান্ডের রাজধানী এডিনবরায় চলে আসেন এবং নিজের ব্যবসা শুরু করেন।   ব্যবসা  স্কটল্যান্ডে তার প্রতিষ্ঠিত ব্রিটানিয়া স্পাইস রেস্টুরেন্টটি ব্রিটেনের বিখ্যাত একটি রেস্টুরেন্ট যা প্রায় ১০ টিরও বেশি বিভিন্ন পদক লাভ করেছে।  Wali Tasar Uddin   সম্মাননা  ১৯৯৫ সালে তাকে মেম্বার অব ব্রিটিশ এম্পায়ার পদকে ভূষিত করা হয়। সেই সাথে নিউ ইয়ার অনার দেয়া হয় একই বছরে।  তার কাজের স্বীকৃতি স্বরূপ তিনি প্রথম কোন বাংলাদেশী হিসাবে জাস্টিস অফ পিস হিসাবে ১৯৮৪ সালে নির্বাচিত হন।   ব্যক্তিগত জীবন  ওয়ালি উদ্দিন বিবাহিত জীবনে পাঁচ সন্তানের জনক।   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:সমাজসেবক বিষয়শ্রেণী:জীবিত ব্যক্তি বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:ব্রিটিশ মুসলিম বিষয়শ্রেণী:ব্রিটিশ বাংলাদেশী বিষয়শ্রেণী:বাংলাদেশী ব্যবসায়ী বিষয়শ্রেণী:মৌলভীবাজার জেলার ব্যক্তি বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী